**ДО**

 **ПРЕДСЕДАТЕЛЯ НА**

 **НАРОДНОТО СЪБРАНИЕ**

 **Г-Н ВЕЖДИ РАШИДОВ**

**УВАЖАЕМИ ГОСПОДИН ПРЕДСЕДАТЕЛ,**

На основание чл. 87, ал.1 от Конституцията на Република България и чл. 76, ал. 1 от ПОДНС внасям законопроект за изменение на Наредба № РД-07-6 от 10 октомври 2012 г. за кариерно развитие на социалните работници в Агенцията за социално подпомагане с мотиви към него и предварителна оценка на въздействието, съгласно методологията – приложение към ПОДНС.

Моля, законопроектът да бъде представен за разглеждане и гласуване съгласно установения ред.

**Приложения:**

 1. Мотиви за законопроекта.

 2. Предварителна оценка на въздействието.

**Вносител:**

**Аделина Ангелова Лесова**

**ПРОЕКТ**

**за изменение на** **Наредба № РД-07-6 за кариерно развитие на социалните работници в Агенцията за социално подпомагане**

В сила от 01.01.2013 г.

Издадена от министъра на труда и социалната политика

Обн. ДВ. бр.81 от 23 Октомври 2012г.

**§ 1.** В чл. 9 ал. 1 се изменя така:

"1. "социален работник" - длъжността се заема само по трудово правоотношение съгласно Кодекса на труда:

а) минимална образователна степен - висше образование".

Изразът „средно образование“ се заменя с „висше образование“.

**Вносител:**

**Аделина Ангелова Лесова**

**М О Т И В И**

**към предложението за изменение на Наредба № РД-07-6 за кариерно развитие на социалните работници в Агенцията за социално подпомагане**

Социалният работник помага на нуждаещи се хора, организира различни дейности и пише доклади, попадащи в обхвата на специализацията му. Това изисква лицето да познава законодателството и да притежава умения за организиране на хора, дейности и ресурси, които да работят в полза на уязвимите хора. По данни на Агенцията за социално подпомагане в момента над 16 000 социални работници са заети в услугите и се грижат за над 36 000 потребители. От друга страна, държавата е изправена пред следните слабости на социалната работа – намаляващ интерес спрямо тази професия, недостиг на компетентни служители, ниско заплащане в почти цялата социална сфера и т.н.

Настоящото предложение има за цел да обърне внимание върху съществуването и да помогне за решаването на един на пръв поглед дребен, но много съществен проблем, а именно недостига на квалифицирани кадри за длъжността „социален работник“. Това ще увеличи работните места за хората с висше образование, което на свой ред ще подтикне все повече граждани да продължат образованието си след завършване на гимназия (по данни от 2021г. това са 43 034 души). Като резултат, това ще доведе до уволняването на 680 социални работници със средно образование (по данни на Социални работници - КТ Подкрепа), но и до възможността те да бъдат заменени с по-квалифицирани кадри, които чрез по-креативно мислене и с по-голямо самочувствие ще доведат към по-голямо раздвижване в социалната сфера и по-голяма инициативност по прилагане на европейските проекти. Гражданите, завършили специалност със социална насоченост, притежават по-голям набор от специфични знания, нормативна база, умения и компетенции, посочени в б), в) и г) от изискванията за заемане длъжността „социален работник“ съгласно Кодекса на труда, спрямо тези, завършили само средно образование, а именно:

„**б)** специфични знания - да познава: същността и целите на социалната работа; етичните правила за работа с клиенти; нормативната база в сферата на социалните дейности: социалните помощи и социалните услуги, закрила на децата и семействата, интеграция на хората с увреждания; структурите в държавата, работещи в областта на социалната закрила;

**в)** специфични умения за: работа в екип, комуникативност, компютърна грамотност и работа със специализиран софтуер;

**г)** компетенции - да работи в екип по управление на случаи; да подпомага дейността на по-високите длъжностни нива; да осъществява дейности по административното обслужване; да събира и систематизира информация; да обработва бази данни във връзка с предоставянето на социални помощи и услуги; да се занимава с регистрацията и техническата обработка на документи;“

Това ще допринесе и за просперитет и благополучие на държавата тъй като според Преамбюла на Конституцията, България е социална държава и като такава предполага качество на социалните услуги, съответно по-високо образование на социалните работници.

С предложението си за промяна се позовавам на световния опит и по-конкретно на корейския. В развити държави като Република Корея има въведено подобно изискване. Според Social Welfare Services Act, Article 11 социалните работници са класифицирани в степени, като за да бъде издадено свидетелство за социален работник първа степен на лице, то трябва да се яви на съответния държавен изпит. Също така според ал. 1: „Министърът на здравеопазването и социалните грижи може да издаде удостоверение за социален работник на лице, което има задълбочени знания и умения в областта на социалните грижи.“

В допълнение, в Република Китай (Тайван) има дори закон за статута на социалния работник, който гласи, че това е „професионалист“, завършил „професионално обучение за социален работник“ и „издържал изпита за социален работник“. В допълнение се споменава и за мисията на социалните работници: „Мисията на социалния работник е да насърчава обществената и социална полза, да помага на обществото да задоволи основните си нужди, да обръща внимание на непълнолетните групи и да реализира социална справедливост.“

Ако следваме примера на развитите държави ще бъде повишен професионализмът и у нас.

**Вносител:**

**Аделина Ангелова Лесова**

**ПРЕДВАРИТЕЛНА ОЦЕНКА НА ВЪЗДЕЙСТВИЕТО**

**на предложението за изменение** **на Наредба № РД-07-6 за кариерно развитие на социалните работници в Агенцията за социално подпомагане**

1. **Основания за законодателната инициатива**

По данни от 2017г. 33,1% от българските граждани имат завършено висше образование. Настоящият законопроект цели да осигури по-голяма възможност за реализация на тези лица в социалния сектор съгласно Конституцията и законодателството на Република България. Предложеното изменение на Наредбата за кариерно развитие на социалните работници следва значително да повиши професионализма чрез повишаване броя на служителите, придобили степен „Бакалавър“.

1. **Заинтересовани групи**

Заинтересовани групи са всички български граждани като цяло и социалните работници в частност.

1. **Анализ на разходи и ползи**

Приемането на законопроекта ще доведе до разходи за държавата в увеличаването на заплатите на социалните работници в съответствие с изменението за по-висока степен на образование. Очертава се ползите от това да превишат разходите тъй като отливът на социални работници ще бъде значително намален.

1. **Административна тежест и структурни промени**

С приемането на законопроекта не се предвиждат административни промени, като закриване, сливане или др. под. на административни структури. Не се предвижда и откриване на нови дирекции.

1. **Въздействие върху нормативната уредба**

Законопроектът не предвижда промени в други закони.

**Вносител:**

**Аделина Ангелова Лесова**